# אוונג'לין לילי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אוונג'לין לילי

אוונג'לין לילי (אנגלית: Evangeline Lilly; נולדה ב-3 באוגוסט 1979) היא שחקנית קנדית. היא נודעה בעיקר בזכות תפקידה כקייט אוסטן בתוכנית הטלוויזיה האמריקאית "אבודים" (רשת ABC).

## [עריכה] תולדות חייה

לילי נולדה ב-3 באוגוסט 1979 בעיר פורט ססקצ'ואן, אלברטה, קנדה הממוקמת כ-25 ק"מ מצפון מזרח לבירת המחוז אדמונטון. יש לה שתי אחיות. היא התנדבה מאז גיל 14 מפרויקטים למען ילדים ואף שהתה בפיליפינים לתקופה קצרה בה עסקה בפעילות מסיונרית. לילי למדה יחסים בינלאומיים באוניברסיטת קולומביה הבריטית. בעברה היא עבדה כדיילת אוויר והיא דוברת צרפתית שוטפת.

### [עריכה] חיים אישיים

כינויה של לילי הוא "אווי" (Evi). חבריה לסט הצילומים של אבודים מכנים אותה בשם "קופה" (Monkey) הודות למיומנותה יוצאת הדופן לטפס על עצים, מיומנות שגם באה לידי ביטוי בדמותה של קייט אוסטן. היא ידועה כנוצרייה מאמינה. לילי הייתה נשואה בעבר לשחקן ההוקי הקנדי מוריי הון, אך כיום היא יוצאת עם חברה לסט הצילומים דומיניק מונהן, המשחק את דמותו של צ'ארלי פייס.

## [עריכה] קריירה

סוכנות הדוגמנות "פורד" גילתה את אוונג'לין לילי בקלונווה, קולומביה הבריטית. בכדי לממן את הוצאות לימודיה באוניברסיטה, היא חתמה עם הסוכנות על חוזה דוגמנות. למרות זאת, היא מעולם לא הייתה ממש דוגמנית אלא שחקנית. לפני פריצתה לתודעה הציבורית כקייט באבודים, היא שיחקה בכמה פרסומות, כניצבת בסרט "פרדי נגד ג'ייסון", הופעה קטנה בפרק של סמולוויל והופעת אורח בסדרת הטלוויזיה "Kingdom Hospital" של סטיבן קינג ב-2004.

עם החתמתה בסט של אבודים, לילי דאגה לגבי אישור העבודה שלה בארצות הברית. בשל העיכוב במתן האישור, נערכו אודישנים לשחקניות אחרות. לאחר כ-20 אודישנים התקבל אישור העבודה של לילי, והיא לוהקה מחדש בדמותה של קייט.

עם פריצתה לתודעה דורגה במקומות גבוהים ברשימות "100 הנשים הסקסיות בעולם" בצהובונים רבים בארצות הברית. לאחרונה היא לוקחת חלק ביוזמה להפקת קלטת וידאו אמריקנית המלמדת צעירות להתמודד מול אנסים (Just Yell Fire).

על העונה הראשונה של אבודים הרוויחה לילי 80,000$.

## [עריכה] קישורים חיצוניים

- אוונג'לין לילי, במסד הנתונים הקולנועיים IMDb (באנגלית)

מקור: http://he.wikipedia.org../../../%D7%90/%D7%95/%D7%95/%D7%90%D7%95%D7%95%D7%A0%D7%92%27%D7%9C%D7%99%D7%9F_%D7%9C%D7%99%D7%9C%D7%99.html

קטגוריה: שחקני קולנוע וטלוויזיה קנדים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Ελληνικά
- Español
- Français
- 日本語
- Italiano
- Nederlands
- Norsk (bokmål)
- Polski
- Português
- Русский
- Suomi
- Svenska
- Türkçe